

**Pašvaldībai piederošās zemes vienības Līvkalna iela 28, Sigulda, Siguldas novads, kadastra apzīmējums 8015 002 0415 apbūves tiesības izsoles noteikumi**

1. **Vispārīgie noteikumi**
2. Noteikumi nosaka kārtību, kādā organizējama Apbūves tiesību objekta, kas sastāv no zemes vienības ar adresi Līvkalna iela 28, Siguldā, Siguldas novadā, kadastra apzīmējums 8015 002 0415, kopējā platība 6399 m2, (turpmāk tekstā- Objekts) apbūves tiesības izsole. Apbūves tiesības īpašie lietošanas noteikumi uzrādīti izsoles noteikumu VII nodaļā.
3. Saskaņā ar ierakstu Rīgas rajona tiesas Siguldas pilsētas zemesgrāmatas nodalījumā Nr. 274, īpašuma tiesības uz nekustamo īpašumu reģistrētas uz Siguldas novada pašvaldības vārda (turpmāk – Pašvaldība).
4. Saskaņā ar Nekustamā īpašuma valsts kadastra informācijas sistēmas datiem, Objektam reģistrēti sekojoši apgrūtinājumi:

3.1. ekspluatācijas aizsargjoslas teritorija gar pašteces kanalizācijas vadu- 0.0002 ha;

3.2. būvniecības ierobežojumu teritorija, kas noteikta teritorijas attīstības plānošanas dokumentā- 0.0320 ha;

3.3. būvniecības ierobežojumu teritorija, kas noteikta teritorijas attīstības plānošanas dokumentā- 0.0666 ha.

1. Objekts sastāv no neapbūvēta zemes gabala, kas atrodas starp Līvkalnu un Mālkalnu ielām un robežojas ar Līvkalnu ielu 26, Mālkalnu ielu 1 un Līvkalnu ielu 6 zemes gabaliem. Zemes gabals rietumu pusē robežojas ar savulaik iztaisnotās ūdensteces -Kraukļupītes krastmalas zonu. Zemes gabalā atrodas koku grupas. Koki nav stādīti, bet paši ieauguši. Šobrīd tie ir liela auguma koki. Reljefs ir ar vienmērīgu slīpumu upītes virzienā.
2. Izsoles mērķis ir noteikt Apbūves tiesības objekta ieguvēju, jeb apbūves tiesīgo, kurš piedāvā finansiāli izdevīgāko piedāvājumu apbūves tiesības nodibināšanai, kas saistīta ar apbūves tiesības izmantošanu.
3. Izsoles dalībnieks, kurš piedāvās augtāko maksu par apbūves tiesību gadā, tiks atzīts par izsoles uzvarētāju.
4. Izsoli rīko Pašvaldības īpašuma atsavināšanas un izsoles komisija, turpmāk- Komisija, ievērojot Publiskas personas mantas atsavināšanas likumu, Siguldas novada pašvaldības domes lēmumu “Par pašvaldībai piederošās zemes vienības Līvkalna iela 28, Sigulda, Siguldas novads, kadastra apzīmējums 8015 002 0415, nodošanu apbūves tiesībai un izsoles noteikumu apstiprināšanu”, kā arī šos izsoles noteikumus. Komisija atbild par izsoles norisi un ar to saistīto lēmumu pieņemšanu.
5. Apbūves tiesības **Izsoles sākumcena ir 3 925 EUR** (trīs tūkstoši deviņi simti divdesmit pieci *euro*) un pievienotās vērtības nodoklis (turpmāk tekstā – PVN), Latvijas Republikas normatīvajos aktos noteiktajā apmērā, kas kopā ir 4749,25 EUR (četri tūkstoši septiņi simti četrdesmit deviņi euro 25 centi) gadā. Papildu apbūves tiesības maksai apbūves tiesīgajam ir pienākums maksāt nekustamā īpašuma nodokli.
6. Viens **Izsoles solis tiek noteikts 200 EUR** (divi simti *euro*) un PVN 21% apmērā, kas kopā ir 242 EUR (divi simti četrdesmit divi *euro* ).
7. Apbūves tiesīgais kompensē Pašvaldībai tās pieaicinātā neatkarīgā vērtētāja – SIA “VCG grupa”, reģ.Nr. reģ.Nr.LV40003554692, atlīdzības summu 400,00 EUR (četri simti *euro*) un PVN 21% apmērā, kas ir 84,00 EUR (astoņdesmit četri *euro*), kopā 484 EUR (četri simti astoņdesmit četri *euro* ).
8. Apbūves tiesības Izsoles mērķis ir:
	1. nodrošināt zemes vienības maksimāli lietderīgu izmantošanu
	2. iesaistīt Izsolē iespējami plašu dalībnieku loku;
	3. noskaidrot apbūves tiesīgo, kurš piedāvās izdevīgāko finansiālo piedāvājumu;
	4. veicināt saimniecisko darbību Siguldas novada pašvaldības administratīvajā teritorijā.
9. Ar izsoles dalībnieku, kurš ir piedāvājis augstāko apbūves tiesības maksu tiks noslēgts apbūves tiesības līgums uz 30 gadiem.
10. Objekta apskate notiek patstāvīgi vai iepriekš nosūtot pieteikumu uz elektroniskā pasta adresi zane.gatere@sigulda.lv vai sazinoties pa tālruni 29175351.
11. Komisijas locekļi un Pašvaldības darbinieki, kuri piedalījušies Izsoles noteikumu izstrādē, kā arī to ģimenes locekļi, nedrīkst būt apbūves tiesības izsoles dalībnieki, kā arī tieši vai netieši ieinteresēti Izsoles procesa iznākumā.
12. Informācija par Izsoli tiek publicēta un ar izsoles noteikumiem var iepazīties Pašvaldības tīmekļa vietnē [www.sigulda.lv](http://www.sigulda.lv) un elektronisko izsoļu vietnē <https://izsoles.ta.gov.lv>.
13. Datu pārzinis ir Siguldas novada pašvaldība, reģistrācijas Nr.90000048152, juridiskā adrese: Pils iela 16, Sigulda, Siguldas novads, kas veic personas datu apstrādi ar nolūku organizēt tai piederošās mantas izsoli.
14. Papildus informāciju par minēto personas datu apstrādi var iegūt Siguldas novada pašvaldības tīmekļa vietnes www.sigulda.lv sadaļā Pašvaldība / Privātuma politika, iepazīstoties ar Siguldas novada pašvaldības iekšējiem noteikumiem “Par Siguldas novada pašvaldības personas datu apstrādes privātuma politiku” vai klātienē Siguldas novada pašvaldības klientu apkalpošanas vietās.

**II. Apbūves tiesības objekta izsoles dalībnieki**

1. Par pretendentu var kļūt fiziska un juridiska persona, kas ir reģistrēts uzņēmums vai saimnieciskās darbības veicējs, kurš saskaņā ar spēkā esošajiem normatīvajiem aktiem un šiem noteikumiem ir tiesīgas piedalīties Izsolē.
2. Par pretendentu nedrīkst būt persona:
	1. kurai ir nenokārtotas parādsaistības pret Pašvaldību vai tās iestādēm
	2. ja pretendents ir juridiska persona, kas pasludināta par maksātnespējīgu, tai uzsākts likvidācijas process vai tai ir Valsts ieņēmumu dienesta administrēto nodokļu (nodevu) parāds, kas kopsummā pārsniedz 150,00 EUR (viens simts piecdesmit *euro* nulle centi);
	3. kura pēdējā gada laikā no pieteikuma iesniegšanas nav labticīgi pildījusi ar Pašvaldību noslēgtā līgumā par īpašuma lietošanu tam noteiktos pienākumus, tajā skaitā tam ir bijuši vismaz trīs maksājumu kavējumi, kas kopā pārsniedz vienu aprēķina periodu, vai pretendentam ir jebkādas citas būtiskas neizpildītas līgumsaistības pret Pašvaldību.
3. Pretendents reģistrējoties izsolei, pievieno Apliecinājumu (Pielikums Nr.4).
4. Komisija ir tiesīga pārbaudīt Pretendenta dokumentu sniegto ziņu patiesumu un, ja tiek atklāts, ka Pretendents ir sniedzis nepatiesas ziņas, viņu izslēdz no dalībnieku reģistra un nepieļauj viņa dalību izsolē.
5. Pretendentam piesakoties dalībai izsolē, jāsamaksā **nodrošinājums** 20% apmērā no izsoles noteiktās sākumcenas, kas ir**785 EUR** (septiņi simti astoņdesmit pieci *euro un 00* centi) apmērā, ieskaitot to Pašvaldības kontā LV35UNLA0050021519671, kas atvērts AS “SEB banka”, kods UNLALV2X, ar atzīmi “Nodrošinājums Apbūves tiesības Līvkalna iela 28, Siguldā, Siguldas nov., izsolē”
6. Izsoles dalībnieki, kuri nav nosolījuši apbūves tiesību 10 (desmit) darba dienu laikā pēc Izsoles dienas, tiek atmaksāta iemaksātā nodrošinājuma nauda, izņemot šajos noteikumu paredzētajos gadījumos, kad nodrošinājums netiek atmaksāts.
7. Apbūves tiesības nosolītāja iemaksātais nodrošinājums, pēc apbūves tiesības līguma abpusējas parakstīšanas dienas, tiek ieskaitīts tā maksājumā par apbūves tiesības lietošanu sākot no pirmā mēneša.
8. **Izsoles dalībnieku reģistrācija izsoļu dalībnieku reģistrā**
9. Pretendentu reģistrācija notiek no **2025.gada 9. janvāra**  **plkst. 13.00 līdz 2025. gada 29. janvārim plkst. 23.59** elektronisko izsoļu vietnē elektronisko izsoļu vietnē <https://izsoles.ta.gov.lv> uzturētā izsoļu dalībnieku reģistrā.
10. Reģistrējoties Izsoļu dalībnieku reģistrā, persona iepazīstas elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību Reģistrējoties Izsoļu dalībnieku reģistrā, persona iepazīstas elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību. [https://izsoles.ta.gov.lv/noteikumi/](https://izsoles.ta.gov.lv/noteikumi/1) .
11. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.
12. Reģistrēts lietotājs, kurš vēlas piedalīties izsludinātajā izsolē, atbilstoši 26.punktam, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
13. Izsoles komisija apstiprina izsoles pretendentu, kurš izpildījis izsoles priekšnoteikumus, dalībai izsolē 3 (trīs) dienu laikā, pēc paziņojuma saņemšanas no EI vietnes.
14. Informāciju par apstiprināšanu dalībai izsolē, EI vietne reģistrētam lietotājam automātiski nosūta elektroniski uz EI vietnē reģistrētam lietotājam izveidoto kontu.
15. Autorizējot personu izsolei, katram solītājam EI vietnes sistēma automātiski izveido unikālu identifikatoru.
16. Pretendents netiek reģistrēts, ja:
	1. ja vēl nav iestājies vai ir jau beidzies termiņš apbūves tiesības dalībnieku reģistrācijai;
	2. ja nav iesniegti dalībai izsolē nepieciešamie šajos izsoles noteikumos paredzētie dokumenti.
17. Izsoles komisija ir tiesīga pārbaudīt izsoles pretendentu un jau reģistrēto izsoles dalībnieku sniegtās ziņas. Ja tiek konstatēts, ka sniegtā informācija nav patiesa, attiecīgo personu izslēdz no izsoles pretendentu reģistra, pretendents zaudē tiesības piedalīties izsolē, kā arī tam neatmaksā iemaksāto nodrošinājumu
18. **Izsoles norise**
19. **Izsole sākas** elektronisko izsoļu (EI) vietnē <https://izsoles.ta.gov.lv> **2025. gada 9. janvārī pl.13.00 un noslēdzas 2025. gada 10. februārī pl. 13.00.**
20. Izsole notiek saskaņā ar elektronisko izsoļu vietnes (<https://izsoles.ta.gov.lv/> ) nosacījumiem.
21. Izsolei autorizētie un dalībai izsolē apstiprinātie pretendenti drīkst izdarīt solījumus visā izsoles norises laikā, no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
22. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm
23. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darba dienas plkst. 13:00.
24. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
25. Izsoles komisija var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
26. Pēc izsoles slēgšanas, elektronisko izsoļu vietne automātiski 24 stundu laikā sagatavo izsoles aktu par izsoles rezultātiem.
27. **Izsoles atzīšana par nenotikušu**
28. Izsole tiek uzskatīta par nenotikušu un iemaksātā nodrošinājuma nauda netiek atgriezta:
	1. ja uz izsoli nav reģistrējies neviens izsoles dalībnieks;
	2. ja neviens izsoles pretendents nepārsola sākumcenu;
	3. ja izsoles pretendents, kurš saskaņā ar šī nolikuma nosacījumiem atzīts par nosolītāju, nenoslēdz nomas līgumu noteiktajā termiņā;
	4. ja izsolāmās apbūves tiesības augstāko cenu nosolījusi persona, kurai nebija tiesību piedalīties izsolē.
	5. neviens pretendents nav pievienojis Apliecinājumu (pielikums Nr. 3).
29. Ja notiek atkārtota izsole, tad izsoles pretendents, kurš nav izpildīji šos izsoles noteikumus, nākamajā izsolē netiek reģistrēts.
30. Izsoles pretendentam ir tiesības iesniegt sūdzības Pašvaldības izpilddirektoram par Komisijas veiktajām darbībām 5 (piecu) dienu laikā no izsoles dienas.
31. **Izsoles rezultātu apstiprināšana**
32. Komisija apstiprina izsoles protokolu ne vēlāk kā 2 (divu) darba dienu laikā pēc izsoles.
33. Komisija izsoles rezultātu apstiprina ne vēlāk kā 30 (trīsdesmit) darba dienu laikā pēc izsoles.
34. **Īpašie noteikumi**
35. Izsoles Objekta mērķis ir nodrošināt, ka Objektā paredzētās darbības sniedz iespēju novadniekiem un novada viesiem saņemt aktīvo atpūtu un sportisko dzīvesveida atbalstošu pakalpojumu ar sekojošiem nosacījumiem:
	1. Objektā paredzētās darbības un funkcijas atbilst noteiktajai rīcībai R48 “Veicināt iedzīvotāju veselīgu un aktīvu dzīvesveidu”;
	2. Objektā paredzētās darbības papildina aktīvās atpūtas un sportiskā dzīvesveida piedāvājumu novadniekiem un novada viesiem, nodrošinot, ka pakalpojums tiek sniegts atklāta tipa laukumos un būvēs;
	3. Objektā paredzētās aktīvās atpūtas un sporta darbības ir izmantojamas gan cilvēkiem bez iepriekšējas pieredzes, gan ar to, kā arī tās ir izmantojamas visu vecuma kategoriju cilvēkiem (tajā skaitā bērni, jaunieši, seniori);
	4. Objekta projekta dokumentācija pirms ievietošanas Būvniecības Informācijas sistēmā (BIS), jāsaskaņo ar novada galveno arhitektu;
	5. Objektā jānosaka darba laiks, kas nav mazāks par 40 stundām nedēļā aktīvajā sezonā (no 1. maija līdz 1. oktobrim);
	6. Ja objektā tiek rīkoti atsevišķi masu pasākumi ar dalībnieku skaitu, kas lielāks par 50 plānotiem dalībniekiem teritorijā vienlaicīgi, nepieciešams to saskaņot ar Pašvaldību;
36. No Līguma noslēgšanas brīža Apbūves tiesīgais:
	1. atbild par viņam nodotā Objekta uzturēšanu kārtībā;
	2. atbild par viņam nodotā Objekta apsaimniekošanu un sedz visus apsaimniekošanas un uzturēšanas izdevumus
	3. maksā apbūves tiesības maksu un normatīvajos aktos noteiktos nodokļus.
37. Apbūves tiesīgajam saskaņā ar spēkā esošiem normatīvajiem regulējumiem par saviem līdzekļiem ir tiesības ierīkot Objektā apsardzi, veikt būvju novietošanu, būvdarbus, remontu, atjaunošanu, saskaņojot atbilstošu dokumentāciju ar Pašvaldību, kā arī nodrošinot tās izstrādi un, ja nepieciešams, ievietošanu Būvniecības informācijas sistēmā (BIS).
38. Pašvaldībai ir tiesības, rakstiski, nosūtot Apbūves tiesīgajam attiecīgu paziņojumu, vienpusēji mainīt apbūves tiesības maksas apmēru bez grozījumu izdarīšanas apbūves tiesības līgumā, ja to paredz normatīvie akti.
39. Objektu var nodot apakšnomā, ja tiek nodrošinātas visas VII.daļā noteiktās prasības. Objekta apakšnoma apbūves tiesīgajam obligāti jāsaskaņo ar Pašvaldību. Apakšnomas maksa nedrīkst pārsniegt apbūves tiesības maksu.
40. Jebkuras pārbūves vai izmaiņas Objektā saskaņojamas ar Pašvaldību rakstveidā pirms to īstenošanas, un tikai pēc tam uzsākams dokumentācijas skaņošanas process BIS, atkārtoti saskaņojot ar Pašvaldību sistēmā.
41. Pēc Apbūves tiesību līguma noslēgšanas, nekustamā īpašuma izmantošanai jāievēro sekojoši termiņi (to neievērošanas gadījumā apbūves tiesības līgums tiek lauzts):
	1. ja paredzēta pirmās grupas ēkas/būves novietošana, jauna būvniecība, saskaņojums ar Pašvaldību jāsaņem vismaz 12 mēnešu laikā pēc apbūves tiesību līguma parakstīšanas, nekustamā īpašuma izmantošanu un saskaņojumu var saņemt pa etapiem, ja tas paredzēts projektēšanas dokumentos, kas saskaņoti ar Pašvaldību,
	2. objekta izmantošana tā pamatfunkcijai - nodrošināt aktīvās atpūtas un sporta pakalpojumu sniegšanu atklāta tipa laukumos un būvēs, jāuzsāk ne vēlāk kā 16 mēnešu laikā pēc līguma parakstīšanas vismaz pirmā etapa apjomā,
42. Pēc apbūves tiesības ierakstīšanas zemesgrāmatā apbūves tiesīgais ir tiesīgs veikt atklāta tipa sporta laukumu būvniecību un to apkalpojošo *ēku (būvju)* būvniecību, saskaņā ar izstrādātiem un noteiktā kārtībā saskaņotiem būvniecības veikšanas dokumentiem, kurus izstrādā un saskaņo pats apbūves tiesīgais.
43. Apbūves tiesīgais maksā Pašvaldībai maksu par apbūves tiesību par kārtējo mēnesi reizi mēnesī, ne vēlāk kā līdz kārtējā mēneša beigām. Apbūves tiesības maksu apbūves tiesīgais maksā sākot ar apbūves tiesības līguma spēkā stāšanās dienu
44. Papildus noteiktajai apbūves tiesību maksai apbūves tiesīgais maksā pievienotās vērtības nodokli, nekustamā īpašuma nodokli un citus nodokļus un nodevas, kas paredzēti vai tiks noteikti Latvijas Republikas normatīvajos aktos, kas attiecas uz Objekta apbūves tiesību.
45. Pašvaldībai ir tiesības, rakstiski nosūtot apbūves tiesīgajam attiecīgu rēķinu - paziņojumu, vienpusēji mainīt Maksu par apbūves tiesības apmēru, neizdarot grozījumus apbūves tiesības līgumā, ja:
	1. saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība. Minētajos gadījumos Apbūves maksas apmērs tiek mainīts, sākot ar dienu, kāda noteikta attiecīgajos normatīvajos aktos, vai ar datumu, kad mainījusies nekustamā īpašuma nodokļa likme vai apmērs, vai nekustamā īpašuma kadastrālā vērtība;
	2. mainās normatīvais regulējums par valsts vai pašvaldības zemes apbūves tiesības maksas aprēķināšanas kārtība. Minētajos gadījumos apbūves maksas apmērs tiek mainīts, sākot ar dienu, kas noteikta attiecīgajos normatīvajos aktos, vai ar datumu, kad mainījusies apbūves maksas apmēra un/vai tās noteikšanas kārtība.
46. Pašvaldībai ir tiesības, nosūtot apbūves tiesīgajam attiecīgu paziņojumu, vienpusēji grozīt apbūves tiesības līgumu, paaugstinot Maksu par apbūves tiesību, piemērojot koeficientu 1,5 uz laiku līdz šajā punktā minēto apstākļu novēršanai, ja apbūves tiesīgais mēneša laikā no apbūves tiesības līguma noslēgšanas nav iesniedzis zemesgrāmatā apbūves tiesības reģistrācijai nepieciešamos dokumentus, kā arī, ja trīs mēnešu laikā pēc ēku (būvju) nodošanas ekspluatācijā uz Objekta uzceltās ēkas (būves) kā apbūves tiesības būtisku sastāvdaļu nav reģistrējusi zemesgrāmatā.
47. Ar apbūves tiesības līguma spēkā stāšanās brīdi un tā ierakstīšanu Zemesgrāmatā apbūves tiesīgais iegūst apbūves tiesību uz Objektu Civillikuma izpratnē.
48. Apbūves tiesīgajam piešķirtās apbūves tiesības spēkā esamības laikā ir pienākums kā krietnam un rūpīgam saimniekam rūpēties par apbūvei nodoto Objektu un atbildēt kā īpašniekam pret visām trešajām personām.
49. Izlietojot apbūves tiesības līgumā noteikto apbūves tiesību, apbūves tiesīgais ievēro būvniecības un citu normatīvo aktu prasības.
50. Apbūves tiesīgajam aizliegts apbūves tiesību atsavināt, apgrūtināt ar lietu tiesībām.
51. Objekta apbūvi apbūves tiesīgais veic par saviem līdzekļiem saskaņā ar spēkā esošajiem būvniecības jomu reglamentējošiem normatīvajiem aktiem, apstiprinātu būvprojektu, saskaņojot to normatīvajos aktos noteiktajā kārtībā.
52. Apbūves tiesīgajam ir pienākums pēc apbūves tiesības līguma abpusējas parakstīšanas dienas stāties visās nepieciešamajās līgumattiecībās par apbūvei nodoto Objekta uzturēšanu..
53. Apbūves tiesības attiecību laikā, apbūves tiesīgajam Objektā ir jāievēro Pašvaldības saistošo noteikumu un citu normatīvo aktu prasības, tai skaitā tās, kas regulē ēku, būvju un teritorijas uzturēšanu.
54. Apbūves tiesīgajam ir pienākums pirms apbūves tiesības izbeigšanās atbrīvot Objektu no ēkām/būvēm par saviem līdzekļiem. Gadījumā, ja apbūves tiesīgais neatbrīvo Objektu no ēkām/būvēm par saviem līdzekļiem, to ir tiesīga veikt Pašvaldība, šādā gadījumā apbūves tiesīgā pienākums ir atlīdzināt Pašvaldībai tādējādi radušos zaudējumus.
55. Pašvaldība ir tiesīga, iepriekš rakstveidā brīdinot apbūves tiesīgo, vienpusēji prasīt apbūves tiesības izbeigšanu, ja izpildās, kaut viens no zemāk minētajiem nosacījumiem:
	1. apbūves tiesīgais kavē maksas par apbūves tiesību maksājumu ilgāk nekā divus mēnešus;
	2. apbūves tiesīgais lieto Objektu apbūves tiesības līgumā neparedzētam mērķim;
	3. apbūves tiesīgais nav izpildījis Izsoles noteikumu VII. nodaļas prasības un 1 (viena) mēneša laikā pēc rakstiska brīdinājuma saņemšanas, nav novērsis minētos pārkāpumus;
	4. ja apbūves tiesīgais ir juridiska persona - ir uzsākta apbūves tiesīgā likvidācija vai reorganizācija, (gadījumā, ja pirms lēmuma pieņemšanas par reorganizācijas uzsākšanu ar Pašvaldību nav saskaņoti reorganizācijas noteikumi), apbūves tiesīgais ir atzīts par maksātnespējīgu, ierosināts apbūves tiesīgā tiesiskās aizsardzības process vai iestājas citi apstākļi, kas liedz vai liegs apbūves tiesīgajam turpināt apbūves tiesības līguma izpildi saskaņā ar apbūves tiesības līguma noteikumiem vai kas negatīvi ietekmē Pašvaldības tiesības, kas izriet no apbūves tiesības līguma;
	5. apbūves tiesīgais zaudē tiesības uz apbūves tiesību (un attiecīgi tiesības lietot Objektu) ar dienu, kad spēku zaudē apbūves tiesības līgums;
56. Apbūves tiesīgais sedz visus izdevumus, kas saistīti ar apbūves tiesības reģistrāciju zemesgrāmatā.

Pielikumā;

1. Objekta atrašanās vieta Siguldas novadā, izmantojot <www.kadastrs.lv> kartes izdruku;
2. Apbūves tiesības līguma projekts;
3. Apliecinājums.

Priekšsēdētājs: